kardosdrur/scandi-wiki huggingface dataset:
Daniela Iraschko-Stolz

Daniela Iraschko-Stolz (født Iraschko; født 21 November 1983) er en østrigsk skihopper. Hun er en af disciplinens mest succesfulde kvindelige atleter. Hun vandt World Cup i sæsonen 2014/15. Siden 2003 har hun holdt kvindernes skihop verdensrekord af 200m, og er dermed den eneste kvinde, som har landet et skihop over 200m.

Karriere 
Iraschko-Stolz har deltaget i skihopkonkurrencer siden 2000. Hun er mest kendt for sine tre sejre ved Holmenkollen Ski Festival (2000, 2001, 2003). I sæsonen 2009/10 vandt hun kvindernes Continental Cup. Hun vandt en guldmedalje på Vinter Universiaden i Torino såvel som guldmedaljen i 2011 Skihop World Championships på Holmenkollen. I 2014 vandt hun sølv ved Vinter-Ol i Sochi. På World Cup-niveau, har hun ni individuelle sejre og fik en andenplads i den første Women's World Cup-sæson i 2011/12.

Den 29. januar 2003 blev Iraschko-Stolz den første kvinde til at hoppe over 200 meter mens hun trænede til en World Cup-konkurrence i Kulm, hvilket er en rekord, der stadig holder i dag.

På grund af en skade, var hun ikke i stand til at deltage i Nordic World Championships i 2013.

World Cup

Sæsoner

Vinder

Personlige liv 
Hun blev gift med sin hustru i 2013.

Referencer

Eksterne henvisninger 

 
 Holmenkollen vindere siden 1892 – klik Vinnere for at downloade pdf-fil (norsk)

Medaljevindere ved vinter-OL 2014
Olympiske sølvmedaljevindere fra Østrig
Skihoppere fra Østrig
Sara Takanashi

Sara Takanashi (født 8. oktober 1996) er en japansk skihopper. Hun vandt 55 skihopkonkurrencer og er dermed disciplinens mest succesfulde kvindelige atlet.

Referencer

Eksterne henvisninger 

Skihoppere fra Japan
Deltagere for Japan ved vinter-OL 2014
Deltagere for Japan ved vinter-OL 2018
Deltagere for Japan ved vinter-OL 2022
Medaljevindere ved vinter-OL 2018
Olympiske bronzemedaljevindere fra Japan
Modtagere af Holmenkollmedaljen
Carl Weiss

Carl Günther Hermann Weiss (født 29. april 1915 i Gentofte, død 2. april 2000 i Aarhus) var en dansk hockeyspiller, der deltog på det danske landshold ved OL 1936 i Berlin. Han stillede op for Københavns Hockeyklub.

Danmark blev delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan.

Referencer

Eksterne henvisninger 
 Postkort sendt af Carl Weiss under OL 1936 , www.1939-45.dk, hentet 28. november 2018

Hockeyspillere fra Danmark
Deltagere for Danmark ved sommer-OL 1936
Mogens Venge

Mogens Vendelbo Venge (født 29. marts 1912 i København, død 16. april 1996 i Hellebæk) var en dansk hockeyspiller, der deltog på det danske landshold ved OL 1936 i Berlin samt 1948 i London. Venge spillede for Københavns Hockeyklub og opnåede i alt 17 landskampe i perioden 1931-1948.

I 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan.

I 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen.

Referencer 

Hockeyspillere fra Danmark
Deltagere for Danmark ved sommer-OL 1936
Deltagere for Danmark ved sommer-OL 1948
Robert Jensen (flertydig)

Robert Jensen er navnet på flere personer:

 Robert Jensen (1900-1944) - dansk modstandsmand
 Robert Jensen (fodboldspiller) (1895-1967) - dansk fodboldspiller
 Robert Jensen (hockeyspiller) (1916-1984) - dansk hockeyspiller
Robert Jensen (hockeyspiller)

Johannes Robert Jensen (født 2. februar 1916 i Kalundborg, død 2. august 1984 i Hvidovre) var en dansk hockeyspiller, der deltog på det danske landshold ved OL 1936 i Berlin samt 1948 i London. Robert Jensen spillede for Kalundborg Hockeyklub og opnåede i alt 31 landskampe i perioden 1935-1958.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan.

I 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen.

Referencer 

Hockeyspillere fra Danmark
Deltagere for Danmark ved sommer-OL 1936
Deltagere for Danmark ved sommer-OL 1948
Robert Hansen (hockeyspiller)

Jørgen Robert Viggo Hansen (født 23. marts 1911 i Kalundborg, død 6. august 1991 i Kalundborg) var en dansk hockeyspiller, der deltog på det danske landshold ved OL 1936 i Berlin samt 1948 i London. Robert Hansen spillede for Kalundborg Hockeyklub og opnåede i alt 29 landskampe i perioden 1931-1954.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt nederlag i to placeringskampe mod henholdsvis Schweiz og Japan.

I 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen.

Referencer 

Hockeyspillere fra Danmark
Deltagere for Danmark ved sommer-OL 1936
Deltagere for Danmark ved sommer-OL 1948
Robert Hansen (flertydig)

Robert Hansen er navnet på flere personer:

 Robert Hansen (født 1979) - dansk skuespiller.
 Robert Emil Hansen (1860-1926) - dansk komponist og cellist (senere kendt som Emil Robert-Hansen).
 Robert Hansen (forfatter) (1883-1959) - dansk forfatter og manuskriptforfatter der skrev under pseudonymet Jens Anker.
 Robert Hansen (hockeyspiller) (1911-1991) - dansk hockeyspiller.
 Robert Hansen (seriemorder) (1939-2014) - amerikansk seriemorder.
 Robert Hansen (arkitekt) (1886-1969) - dansk arkitekt og bygningsinspektør.

Se også
 Robert Hanssen (1944-2023) - amerikansk spion og dobbeltagent.
Vagn Hovard

Vagn Eichner Hovard (født 28. juli 1914 på Frederiksberg, død 6. september 1998 i Søllerød) var en dansk hockeyspiller, der deltog på det danske landshold ved OL 1936 i Berlin samt 1948 i London. Vagn Hovard spillede for Københavns Hockeyklub og opnåede i alt 5 landskampe i perioden 1936-1948.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan.

I 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen.

Referencer 

Hockeyspillere fra Danmark
Deltagere for Danmark ved sommer-OL 1936
Deltagere for Danmark ved sommer-OL 1948
Carlslid

Carlslid er en lille bydel i Umeå i Sverige. Den består udelukkende af villaer og rækkehuse beliggende rundt om to ringveje. Bydelen er opdelt i Norra Carlslid og Södra Carlslid.

Historie 
Navnene Carlslid, Carlshem og Carlshöjd kommer fra værtshuset Carlslund, som i slutningen af 1700-tallet lå ved den nuværende Tomtebogårds skola i den afgrænsede bydel Tomtebo.

Beliggenhed 
Carlslid ligger mellem Ålidhem og Tomtebo, adskilt af Täftevägen og Kolbäcksleden.

Service 
I Carlslid lå der tidligere tre børnehaver, som blev nedlagt i midten af 1990'erne. I den nordlige del af byen ligger der en OKQ8-tankstation og et større supermarked.

Gader

Norra Carlslid 
 Granitvägen
 Guldvägen
 Mineralvägen
 Silvervägen

Södra Carlslid 
 Kopparvägen
 Malmvägen

Berømte bysbørn 
 Clara Lidström (født 1986), svensk forfatter, blogger og fotograf.

Referencer 

Umeå
Hellebækvej

Hellebækvej er en vej, der forbinder Hellebæk og Espergærde. Vejen er i dag nedklassificeret og trafikken ledes nu ad Skindersøvej, mens den gamle Hellebækvej kun bruges til lokal færdsel.

Vejforløb 
Vejen forløb i ældre tid fra Kongevejen ved Nyrup over Gurre og Nygård til Hellebæk, idet afgreningen til Mørdrup og Espergærde var registreret som bivej 65 i vejforvaltningen. Vejen bestod da af følgende delstrækninger: fra Kongevejen vest om Nyrup Hegn til greningen nordvest for skoven, og herfra forbi Krogenberg Hegn til Gurre, hvor vejen skar bivej 2 mellem Tikøb og Helsingør. Fra Gurre fortsatte vejen øst om Gurre Sø til Nygård, hvor den skar landevej 3 mellem Frederiksværk og Helsingør. Fra Nygård fortsatte vejen forbi Ørsholt og Hellebæk Avlsgård til sammenløbet med bivej 36. På denne sidste strækning slog veje to ret skarpe knæk, skar Hornbækbanen og endte som Bøssemagergade i Hellebæk (opkaldt efter de gamle bøssemagerhuse i tilknytning til Hammermøllen).

Efter, at vejen er blevet nedklassificeret, har de gamle vejstrækninger fået nye navne:
 Gurreholmvej omfatter strækningen fra Nyrup til vejgreningen.
 Smedebakken omfatter strækningen gennem Nyrup Hegn til Gurrevej (vejkrydset i Gurre).
 Ørsholtvej omfatter strækningen fra Gurrevej til Ømose (de sted, hvor den gamle vej krydser Skindersøvej).
 Nørreløkkevej omfatter strækningen fra Ømose til Nørreløkkegård.
 Hellebækvej omfatter strækningen fra Nørreløkkegård til Bøssemagergade.
 Bøssemagergade omfatter strækningen fra Bøgely til Nordre Strandvej.

Bebyggelse 
Vejen var på lange strækninger uden egentlig bebyggelse, idet det meste af bebyggelsen lå tilbagetrukket fra vejen. Kun ved vejkrydset i Gurre og i Nygård var der tale om egentlig samlet vejnær bebyggelse, mens andre huse lå spredt langs vejen uden at udgøre sammenhængende helheder. Både bebyggelsen i Gurre og i Nygård kan ses som vejbyer opståede i kraft af de to vejkryds i nyere tid. Bebyggelsen i Gurre begyndte så småt at udvikle sig i mellemkrigstiden, men både denne og bebyggelsen i Nygård udviklede sig først for alvor efter 2. verdenskrig. Ingen af de to bebyggelser blev dog særligt store.

Indretning 
Vejen var på hele sin strækning 2-sporet (et spor i hver retning).

Bustrafik 
Vejen blev gennem årtider ligeledes brugt af busforbindelsen mellem Espergærde og Hellebæk, idet buslinje  anvendte vejen.

Noter

Litteratur 
 Erik Kaufmann: "27 slags planer. Oversigt over og kritisk analyse af den offentlige fysiske planlægning i Danmark", SBI-byplanlægning 4, Statens Byggeforskningsinstitut, København 1966.

Bygninger, konstruktioner og anlæg i Helsingør Kommune
Veje i Danmark
Bohemian Rhapsody (film)

Bohemian Rhapsody er en biografisk film fra 2018 om det britiske rockband Queen. Filmen har fokus på forsanger Freddie Mercurys liv indtil Queens optræden på Live Aid koncerten på Wembley Stadium den 13. juli 1985, seks år før han døde. Filmens titel er hentet fra sangen Bohemian Rhapsody, der blev lanceret i 1975.

Medvirkende 
 Rami Malek som Freddie Mercury
 Joseph Mazzello som John Deacon
 Mike Myers som Ray Foster
 Lucy Boynton som Mary Austin
 Aidan Gillen som John Reid
 Ben Hardy som Roger Taylor
 Tom Hollander som Jim Beach
 Allen Leech som Paul Prenter
 Gwilym Lee som Brian May
 Aaron McCusker som Jim Hutton
 Adam Rauf som Ung Freddie Mercury, aka Farrokh Bulsara
 Dermot Murphy som Bob Geldof
 Meneka Das som Jer Bulsara
 Ace Bhatti som Bomi Bulsara

Eksterne henvisninger 
 

Amerikanske film fra 2018
Britiske film fra 2018
Queen
Biografiske film
Film baseret på virkelige begivenheder
Hana Moon

Hana Moon (født i Busan, Sydkorea) er en sydkoreansk skuespillerinde, der er mest kendt for at lægge stemme til Toshiko Kasen i Grand Theft Auto: Liberty City Stories fra 2005. Hun har også optrådt i tv-shows som Army Wives, All My Children, og Law & Order.

Eksterne henvisninger 
 

Skuespillere fra Sydkorea
Roksana Węgiel

Roksana Emilia Węgiel (født 11. januar 2005) er en polsk sanger som repræsenterede Polen og vandt Junior Eurovision Song Contest 2018 med sangen "Anyone I Want To Be" sangen opnåede 215 point. Roksana vandt også den første sæson af den polske udgave af Voice Junior. Efter hendes sejr i 2018 blev hun også vært i Junior Eurovision Song Contest 2019 sammen med Ida Nowakowska og Aleksander Sikora.

Diskografi 

 Roksana Węgiel (2019)
 13+5 (2023)

Noter

Eksterne henvisninger 

 

Sangere fra Polen
Hjelmelandsfjorden

Hjelmelandsfjorden er en lille fjordarm af Boknafjorden i Hjelmeland kommune i Rogaland fylke i Norge. Fjorden ligger nord for Hjelmelandsvågen og grænser til Gardssundfjorden i vest, Ombofjorden i nord og Jøsenfjorden i øst. Hjelmelandsfjorden kan regnes som både en fortsættelse af Ombofjorden og Gardssundsfjorden. Fra vest til øst måler den 4 kilometer, mens den strækker sig 5 kilometer fra Ombofjorden i nord, mod sydvest til nordøstsiden af Randøy.

Ved Randøy fortsætter Ølesundet frem mod sydvest til Fisterfjorden på den anden side.

Færgeforbindelsen Hjelmeland–Nesvik–Skipavik krydser Hjelmelandsfjorden; Fra Hjelmelandsvågen går det færge til Nesvik på Jøsneset på nordvestsiden og til Skipavik på Ombo i nordøst. Der går også færge mellem Nesvik og Skipavik.

Kilder og henvisninger

Fjorde i Rogaland
Hjelmeland
Air Serbia

Air Serbia er et serbisk flyselskab, der blev grundlagt i 1927. Det hed tidligere Jat Airways indtil det blev omdøbt i 2013. I 2016 var det det fjerde største selskab i Central- og Østeuropa.

Etableret i 1927
Flyselskaber fra Serbien
Hervikfjorden

Hervikfjorden er en sidefjord af Boknafjorden i Tysvær kommune i Rogaland fylke i Norge. Fjorden ændrer navn på vej indover til Skjoldafjorden og Grindafjorden, og disse fjordstykker ligger langs grænsen til Vindafjord kommune. Fra indløbet til Hervikfjorden til bunden af Grindafjorden har den en total længde på 38 kilometer. Fjorden har indløb mellom Stong i øst og Nautøya i vest. Nautøya ligger lige øst for Bokn og sydøst for Kårstø. 

Lidt nord for indløbet ligger Spissøyna midt i fjorden. Her ligger bygden Hervik på vestsiden, og på østsiden går Espevik ind til bygden Espevik. Her ligger også Espevikholmene og bygderne Ringstveit og Bornevik. Nord for Spissøya ligger den store Borgøy med en længde på 4 kilometer og en bredde på omtrent 2 kilometer på det bredeste. Nord for Borgøy ligger bebyggelserne Hundsnes og Slogvik på vestsiden og her skifter fjorden navn til Skjoldafjorden.

Kilder og henvisninger

Fjorde i Rogaland
Tysvær
Vicekongedømmet Ny Granada

Vicekongedømmet Ny-Granada (på spansk Virreinato de la Nueva Granada) var navnet på det spanske koloniale territorium i den nordlige del af Sydamerika fra 1717/1739 til 1819. Det blev oprettet af Felipe V af Spanien, og territoriet dækkede stort set områder, som i dag tilhører Colombia, Ecuador og Venezuela samt dele af Guyana, Panama, Venezuela, Trinidad og Tobago og mindre dele af Brasilien og Peru. Hovedstaden i Ny-Granada var Santa Fé de Bogotá og territoriet blev styret af en vicekonge udnævnt af kongen af Spanien. Vicekongedømmet Ny-Granada blev oprettet i 1717 men blev afviklet i 1724 for så at blive genetableret i 1739. Vicekongedømmet i Ny-Granada erstattede blandt andet det tidligere Ny Granada som frem til 1717 var underlagt vicekongedømmet i Peru.

Noter 

Colombias historie
Ecuadors historie
Venezuelas historie
Guyanas historie
Panamas historie
Trinidad og Tobagos historie
Nicaraguas historie
Brasiliens historie
Perus historie
Sydamerikas historie
Etableret i 1717
Ophørt i 1819
Pal Zileri

Pal Zileri er et italiensk luksus modefirma, der producerer både formelt og casual tøj. Virksomheden blev grundlagt i 1980 af Gianfranco Barizza og Aronne Miola i Quinto Vicentino. Pal Zileri er en del af Forall Confezioni Spa. Hovedkvarteret ligger i Milano.

Se også 
Loro Piana
Brunello Cucinelli
Etro
Brioni
Ermenegildo Zegna

Referencer

Eksterne henvisninger 
 

Beklædningsvirksomheder fra Italien
Luksusmærker
Etableret i 1980
Kertj

Kertj (russisk Керчь) kan henvise til:

 Kertj (halvø), en halvø på den østlige del af Krim
 Kertj (by), en by på halvøen Kertj

 Kertjstrædet, et stræde ved Kertjhalvøen, der forbinder Sortehavet med Azovske Hav
Skjoldafjorden

Skjoldafjorden er en del af Hervikfjorden og Boknafjorden på grænsen mellem kommunerne Tysvær og Vindafjord i Rogaland fylke i Norge. Denne del af fjorden starter nord for Borgøya og går ret mod nord til landsbyen Skjold.

Fjorden har indløb ved Slogvikøya ved Slogvik og et lille stykke længere mod nord stikker den næsten 2,5 km lange Romsalandsvågen mod vest. Videre nordover ligger Skjoldastraumen. Dette er et meget smalt stykke af fjorden, kun omtrent 15 meter, og her krydser fylkesvej 515 fjorden over to broer. Midt i dette sund ligger en lille holm som bare bliver kaldt Holmen. Den stærke strøm i det smalle sund skabte tidligere problemer for skibsfarten, og derfor byggede man Skjoldastraumen sluser i 1908. Sluserne er Norges eneste saltvandssluse som fortsat er i brug.

Længere  mod nord blir fjorden bredere og syd  for Skjold deler fjorden sig i flere retninger. En del drejer mod  sydvest og fortsætter som Grindafjorden på den anden side af Nesøya. Den anden del går mod øst forbi Otertangen og deler sig i bugtene Frøvika i nord og Langalandsvika i syd. Fra indløbet i syd og til bunden af Langalandsvika er fjorden 15 kilometer lang. Inkluderet Grindafjorden er den 24 kilometer lang, mens hele fjordsystemet fra indløbet til Hervikfjorden til bunden af Grindafjorden er 38 kilometer langt.

Kilder og henvisninger

  Skjoldafjorden  på snl.no

Fjorde i Rogaland
Tysvær
Vindafjord
Grindafjorden

Grindafjorden (også skrevet Grindefjorden)
er en del af fjordsystemet Hervikfjorden/Skjoldafjorden i Tysvær og Vindafjord kommuner i Rogaland fylke i Norge. Fjordsystemet er en fjordarm af Boknafjorden og Grindafjorden er den inderste af disse tre fjorde. Den har en længde på omtrent 10 kilometer, men fra indløbet til Hervikfjorden og til bunden af Grindefjorden er afstanden omtrent 38 kilometer. 

Fjorden har indløb vest for Nesøya i Skjoldafjorden ved Vestråklubben. Fjorden går først næsten stik mod syd (Skjoldafjorden i øst går mod nord). Omkring halvvejs inde i fjorden, ved bygden Aukland, drejer fjorden mod nordvest og møder en række holme og skær. Her deler fjorden sig i to vige. Den nordlige vig hedder Vågsbotn og ligger ved bygden Våg. Den anden vig bliver regnet som selve Grindafjorden og går ind til bygden Grinde, hvor der ligger en stor campingplads. Grinde ligger lige nord for landsbyen Aksdal. 

Riksveg 515 går langs den sydlige del af fjorden og krydser Skjoldafjorden længere mod øst ved Skjoldastraumen. Langs vestsiden af fjorden går E39.

Kilder og henvisninger

 Grindafjorden på snl.no

Fjorde i Rogaland
Tysvær
Vindafjord
Mogens Thomassen

Mogens Thomassen (født 24. september 1914 i Hellerup, død 29. april 1987) var en dansk hockeyspiller, der deltog på det danske landshold ved OL 1936 i Berlin samt 1948 i London. Robert Hansen spillede for Orient og opnåede i alt 3 landskampe i 1936.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan.

Referencer 

Hockeyspillere fra Danmark
Deltagere for Danmark ved sommer-OL 1936
Tage Schultz

Tage Schultz (født 16. juni 1916 i København, død 2. februar 1983 i København) var en dansk hockeyspiller, der deltog på det danske landshold ved OL 1936 i Berlin. Tage Schultz spillede for Orient og opnåede blot en enkelt landskamp, nemlig under OL i 1936.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan. Tage Schultz var den yngste på det danske hold med sine 20 år.

Referencer 

Hockeyspillere fra Danmark
Deltagere for Danmark ved sommer-OL 1936
Kimber James

Kimber James (født 2. april 1988 i Miami, Florida, USA) er en amerikansk tidligere pornoskuespiller. I 2010, vandt hun AVN Award for Transsexual Performer of the Year. Hun vendte tilbage til pornoindustrien i 2013 med hendes eget selskab, Kimber James Productions.

Referencer

Eksterne henvisninger 

 
 

Pornoskuespillere fra USA
Skuespillere fra Florida
Cubansk-amerikanere
Transseksuelle pornoskuespillere fra USA
Louis Prahm

Jean Louis Francois Philipsen Prahm (født 15. september 1912 i Probolinggo, Hollandsk Ostindien, død 4. december 2003 i Sunnyvale, Californien, USA) var en dansk hockeyspiller, der deltog på det danske landshold ved OL 1936 i Berlin. Louis Prahm spillede for Orient og opnåede 9 landskampe i perioden 1928-1936.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan. Tage Schultz var den yngste på det danske hold med sine 20 år. Prahm spillede alle fire kampe og score et enkelt mål i kampen mod Afghanistan.

Louis Prahm var lillebror til Peter Prahm, der ligeledes spillede hockey og deltog for Danmark ved OL 1928. De to brødre stammede fra en dansk-hollandsk familie i Hollandsk Ostindien, men kom som unge til Danmark. Louis Prahm udvandrede til USA i 1956, hvor han arbejdede som ingeniør.

Referencer 

Hockeyspillere fra Danmark
Deltagere for Danmark ved sommer-OL 1936
Peter Prahm

Peter Thal Philipsen Prahm (født 27. juli 1908 i Probolinggo, Hollandsk Ostindien, død 23. maj 2003 på Frederiksberg) var en dansk hockeyspiller, der deltog på det danske landshold ved OL 1928 i Amsterdam. Peter Prahm spillede for Orient.

Ved OL i 1928 blev Danmark delt nummer fem blandt de ni deltagende hold efter nederlag i indledende runde til Indien og Belgien samt sejre over Schweiz og Østrig, hvilket ikke var nok til at gå videre til finalerunden. Prahm spillede alle fire kampe uden at score.

Peter Prahm var storebror til Louis Prahm, der ligeledes spillede hockey og deltog for Danmark ved OL 1936. De to brødre stammede fra en dansk-hollandsk familie i Hollandsk Ostindien, men kom som unge til Danmark.

Referencer 

Hockeyspillere fra Danmark
Deltagere for Danmark ved sommer-OL 1928
Aage Kirkegaard

Aage Emil Kirkegaard (født 14. oktober 1914 i Nørre Nissum, død 6. oktober 1992 i Nykøbing Falster) var en dansk hockeyspiller, der deltog på det danske landshold ved OL 1936 i Berlin. Aage Kirkegaard spillede for Orient og opnåede i alt 7 landskampe i perioden 1935-1938.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan. Kirkegaard spillede de to kampe i indledende runde samt placeringskampen mod Japan; han scorede et mål i kampen mod Afghanistan.

Aage Kirkegaard var uddannet læge og arbejdede på Sindssygehospitalet i Nykøbing på Sjælland (nu Psykiatrihospitalet i Nykøbing Sjælland) i perioden 1953-1983.

Referencer 

Hockeyspillere fra Danmark
Deltagere for Danmark ved sommer-OL 1936
Læger fra Danmark
Carl Malling

Carl Thorvald Malling (født 23. maj 1905 i København, død 18. december 1993 i Maglegårds Sogn) var en dansk hockeyspiller, der deltog på det danske landshold ved OL 1928 i Amsterdam samt 1936 i Berlin. Carl Malling spillede for Københavns Hockeyklub og opnåede i alt 14 landskampe i perioden 1926-1936.

Ved OL i 1928 blev Danmark delt nummer fem blandt de ni hold efter sejre i indledende runde over Schweiz og Østrig samt nederlag til Indien og Belgien. Dette var ikke nok til at komme med i slutkampene. Malling spillede alle fire kampe uden at score.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt i nederlag i to placeringskampe mod henholdsvis Schweiz og Japan. Her spillede Malling kampene mod Tyskland og Japan, igen uden at score.

Referencer 

Hockeyspillere fra Danmark
Deltagere for Danmark ved sommer-OL 1928
Deltagere for Danmark ved sommer-OL 1936